PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ০৮ অক্টোবর, ২০২০
৩৫টি রাজ্য ও কেন্দ্রশাসিত অঞ্চলে প্রতিদিন ১০ লক্ষ জনসংখ্যা পিছু ১৪০ জনেরও বেশি করোনা পরীক্ষা হচ্ছে; ২২টি রাজ্য ও কেন্দ্রশাসিত অঞ্চলে সংক্রমণের হার জাতীয় গড়ের তুলনায় কম; বিগত ১৭ দিনে করোনা সংক্রমিতের সংখ্যা ১০ লক্ষেরও নীচে রয়েছে
বিশ্ব স্বাস্থ্য সংস্থা ‘হু’ প্রত্যেক দিন ১০ লক্ষ জনসংখ্যা পিছু ১৪০ জনের করোনা পরীক্ষা করার কথা বলেছিল। সেই মতো ভারত কাজ করে চলেছে এবং প্রতি ১০ লক্ষ জনসংখ্যা পিছু ১৪০ জনেরও বেশি মানুষের করোনা পরীক্ষা করা হচ্ছে প্রত্যেককে। ৩৫টি রাজ্য ও কেন্দ্রশাসিত অঞ্চলে এই পরীক্ষা সংখ্যা হু’র পরামর্শের চেয়েও বেশি। দেশে প্রত্যেক দিন গড়ে প্রতি ১০ লক্ষে ৮৬৫ জনের করোনা পরীক্ষা করা হচ্ছে। গত ২৪ ঘন্টায় ১১ লক্ষ ৯৪ হাজার ৩২১টি পরীক্ষা করা হয়েছে। ৭টি রাজ্য ও কেন্দ্রশাসিত অঞ্চলে করোনা সংক্রমণের হার ৫ শতাংশেরও নীচে। ২২টি রাজ্য/কেন্দ্রশাসিত অঞ্চলে সংক্রমণের হার জাতীয় গড়ের তুলনায় কম। বিগত ১ দিনে ৭৮ হাজার ৫২৪ জনের দেহে নতুন করে করোনা সংক্রমণের খবর মিলেছে। গত ২৪ ঘন্টায় সুস্থ হয়ে উঠেছেন ৮৩ হাজার ১১ জন। এ নিয়ে দেশে মোট সুস্থ হয়ে উঠেছে ৫৮ লক্ষ ২৭ হাজার ৭০৪ জন। বিগত ১৭ দিনে দেশে করোনা সংক্রমণ ১০ লক্ষের নীচে রয়েছে। বর্তমানে প্রকৃত সংক্রমণের হার ১৩.২ শতাংশ। অর্থাৎ, এখন দেশে করোনা সংক্রমিত রোগীর সংখ্যা ৯ লক্ষ ২ হাজার ৪২৫। সুস্থতার হার ৮৫.২৫ শতাংশ। ১০টি রাজ্য ও কেন্দ্রশাসিত অঞ্চলে সুস্থতার হার ৭৫ শতাংশ। গত ১ দিনে মহারাষ্ট্রে ১৬ হাজার রোগী সুস্থ হয়ে উঠেছেন। তবে, ১০টি রাজ্য/কেন্দ্রশাসিত অঞ্চলে নতুন করে সংক্রমণের হার ৭৯ শতাংশ। এর মধ্যে মহারাষ্ট্রে একদিনেই সংক্রমিত হয়েছেন ১৪ হাজার। এরপরই রয়েছে – কর্ণাটক। সেখানে নতুন করে সংক্রমিত হয়েছেন ১১ হাজার জন। গত ২৪ ঘন্টায় দেশে ৯৭১ জনের মৃত্যু হয়েছে। এর মধ্যে মহারাষ্ট্রেই ৩৫৫ জনের মৃত্যুর খবর পাওয়া গেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1662616 – এই লিঙ্কে ক্লিক করুন।
করোনা রোধে প্রধানমন্ত্রী জনআন্দোলনের সূচনা করেছেন এবং একজোট হয়ে লড়াই –এর জন্য সকলের প্রতি আহ্বান জানিয়েছেন
প্রধানমন্ত্রী শ্রী নরেন্দ্র মোদী আজ করোনা রোধে জন আন্দোলন কর্মসূচীর সূচনা করেছেন এবং একজোট হয়ে লড়াই-এর জন্য সকলের প্রতি আহ্বান জানিয়েছেন। এক ট্যুইট বার্তায় প্রধানমন্ত্রী , করোনার বিরুদ্ধে এই লড়াই-এ সকলকে ঐক্যবদ্ধ হবার আবেদন জানিয়েছেন। তিনি বলেছেন, “মাস্ক পরে, হাত ধুয়ে, শারীরিক দূরত্ব বজায় রেখে এবং দুই গজ দুরত্ব মেনে চলে” আমরা কোভিড-১৯ এর বিরুদ্ধে যুদ্ধে সাফল্য অর্জন করতে পারব। জনসাধারণের অংশগ্রহণকে এই কর্মসূচীতে উৎসাহ দেওয়া হবে। সকলে কোভিড – ১৯ সংক্রান্ত একটি শপথও গ্রহণ করবেন। কেন্দ্রীয় সরকারের বিভিন্ন মন্ত্রক / দপ্তর, রাজ্য সরকারগুলি / কেন্দ্রশাসিত অঞ্চলগুলির প্রশাসন মিলিতভাবে এই কর্মসূচী বাস্তবায়িত করবে। এর জন্য যে পদ্ধতি অবলম্বন করা হবে সেগুলি হল – যে সব জেলায় সংক্রমণের হার বেশি, সেখানে প্রচার বেশি করে চালানো হবে। প্রতিটি নাগরিকের কাছে সহজ – সরল বোধগম্য ভাষায় বার্তা পৌঁছে দেওয়া হবে। সমস্ত মাধ্যম জগৎকে ব্যবহার করে দেশজুড়ে প্রচার চালানো হবে। সর্বসাধারণের জন্য জায়গাগুলিতে ব্যানার ও পোস্টার লাগানো হবে; প্রথম সারির কর্মীদের ব্যবহার করা হবে ও বিভিন্ন সরকারী প্রকল্পের সুবিধাভোগীরা এই প্রচারের অন্যতম লক্ষ্য হবেন। সরকারী জায়গায় দেওয়াল লিখন, হোর্ডিং, বৈদ্যুতিন বোর্ডের মাধ্যমে প্রচার করা হবে। বাড়ি বাড়ি বার্তা পৌঁছে দেবার জন্য স্থানীয় স্তরে ও জাতীয় স্তরে প্রভাবশালী ব্যক্তিদের সাহায্য নেওয়া হবে।
বিস্তারিত বিবরণের জন্য https://pib.gov.in/PressReleasePage.aspx?PRID=16626০১ – এই লিঙ্কে ক্লিক করুন।
অল ইন্ডিয়া ইন্সটিটিউট অফ আয়ুর্বেদ গবেষণার জন্য অ্যামিটি ইউনিভার্সিটি ফর আয়ুর্বেদ রিসার্চের সঙ্গে সমঝোতাপত্র স্বাক্ষর করেছে
স্বাস্থ্য পরিষেবায় আয়ুর্বেদের মাধ্যমে চিকিৎসায় উৎসাহ দেওয়ার জন্য আয়ুষ মন্ত্রক বিভিন্ন পদক্ষেপ গ্রহণ করেছে। মন্ত্রকের অধীনস্থ অল ইন্ডিয়া ইন্সটিটিউট অফ আয়ুর্বেদ  ৭ই অক্টোবর অ্যামিটি বিশ্ববিদ্যালয়ের সঙ্গে এ সংক্রান্ত একটি সমঝোতাপত্র স্বাক্ষর করেছে। আয়ুর্বেদ বিজ্ঞানের গবেষণা বাড়ানোই যার মূল উদ্দেশ্য। অ্যামিটি বিশ্ববিদ্যালয় ২০১৮ সালে অ্যামিটি ইন্সটিটিউট অফ ইন্ডিয়ান সিস্টেম অফ মেডিসিন গড়ে তোলে। এআইআইএ এই ইন্সটিটিউটের সঙ্গে সমঝোতাপত্র স্বাক্ষরের ফলে আয়ুর্বেদ ওষুধের গুণমান নির্ধারণ এবং রসায়নবিদ্যা ও ভেষজ বিদ্যায় গবেষণার সুযোগ তৈরি হ’ল। এই সমঝোতাপত্রের ফলে, ফার্মাসিউটিক্স, ফার্মাকোডায়নামিক এবং ফার্মাকোগাইনেটিক্স নিয়ে কাজ করতে সুবিধা হবে। এই সমঝোতার ফলে আয়ুর্বেদ নিয়ে অত্যাধুনিক গবেষণার পাশাপাশি, আন্তর্জাতিক স্তরে আয়ুর্বেদ বিজ্ঞানের পরিচিতি ঘটানো সম্ভব হবে। এছাড়াও, আধুনিক বিজ্ঞানের সঙ্গে প্রচলিত জ্ঞানের মেল-বন্ধন ঘটিয়ে আয়ুর্বেদ গবেষণায় নতুন মাত্রা যোগ হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1662640 – এই লিঙ্কে ক্লিক করুন।
কোভিড-১৯ এর বিরুদ্ধে লড়াইয়ে প্রধানমন্ত্রীর জনআন্দোলনে সকলকে সামিল হওয়ার আহ্বান জানিয়েছেন কেন্দ্রীয় স্বরাষ্ট্র মন্ত্রী শ্রী অমিত শাহ
কেন্দ্রীয় স্বরাষ্ট্র মন্ত্রী শ্রী অমিত শাহ কোভিড-১৯ এর বিরুদ্ধে লড়াইয়ে প্রধানমন্ত্রী শ্রী নরেন্দ্র মোদীর জনআন্দোলনে সকলকে যুক্ত হতে আহ্বান জানিয়েছেন। একগুচ্ছ ট্যুইট বার্তায় শ্রী শাহ বলেছেন, “কোভিড-১৯ এর মতো আন্তর্জাতিক মহামারীর বিরুদ্ধে সকল দেশবাসীকে একজোট হয়ে লড়তে হবে। আসুন, প্রধানমন্ত্রী কোভিড-১৯ এর বিরুদ্ধে যে জনআন্দোলনের সূচনা করেছেন, তাতে আমরা সকলে মিলে সামিল হই এবং ভারতকে কোভিড মুক্ত করার জন্য প্রত্যেককে সচেতন করে তুলতে গুরুত্বপূর্ণ ভূমিকা পালন করি”। তিনি আরও বলেছেন, কোভিড-১৯’কে প্রতিহত করতে তিনটি মন্ত্র রয়েছে : মাস্ক পরা, দু’গজ শারীরিক দূরত্ব বজায় রাখা এবং ঘন ঘন হাত ধোওয়া। প্রধানমন্ত্রী শ্রী নরেন্দ্র মোদী সুরক্ষা সংক্রান্ত তিনটি মন্ত্র মেনে চললে কোভিড-১৯ এর থেকে শুধু আপনিই রক্ষা পাবেন না, আপনার পরিবার, বন্ধুবান্ধব এবং সহকর্মীরাও রক্ষা পাবেন।
বিস্তারিত বিবরণের জন্য https://pib.gov.in/PressReleasePage.aspx?PRID=1662687 – এই লিঙ্কে ক্লিক করুন।
ইএসআইসি স্থায়ীভাবে অঙ্গ বিকল সুবিধাভোগী এবং অন্যের ওপর নির্ভারশীল সুবিধাভোগীদের সাহায্যার্থে দ্রুত অর্থ প্রদানের সিদ্ধান্ত নিয়েছে
কোভিড-১৯ মহামারীর পরিপ্রেক্ষিতে ইএসআইসি স্থায়ীভাবে অঙ্গ বিকল হওয়া সুবিধাভোগী এবং অন্যের ওপর নির্ভরশীল সুবিধাভোগীদের দ্রুত অর্থ প্রদানের সিদ্ধান্ত নিয়েছে। এই মর্মে ইএসআইসি-র সমস্ত আঞ্চলিক কার্যালয়ে নির্দেশিকাও পাঠানো হয়েছে। ইএসআইসি-র আঞ্চলিক কার্যালয় থেকে এই সুবিধাভোগী ব্যক্তিদের বিমাকৃত অর্থ যাতে দ্রুত বিতরণ করা হয়, তার জন্য বলা হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1662622 – এই লিঙ্কে ক্লিক করুন।
শ্রী পীযূষ গোয়েল বলেছেন, বাণিজ্য ও অর্থনীতি ক্ষেত্রে ভারত-ইউরোপীয় ইউনিয়ন অংশীদারিত্বের সবচেয়ে গুরুত্বপূর্ণ স্তম্ভ
কেন্দ্রীয় রেল, বাণিজ্য ও শিল্প মন্ত্রী শ্রী পীযূষ গোয়েল বলেছেন, বাণিজ্য ও অর্থনীতি ক্ষেত্রে ভারত ও ইউরোপীয় ইউনিয়ন অংশীদারিত্বের অন্যতম গুরুত্বপূর্ণ স্তম্ভ। সোমবার ইউরোপীয় ইউনিয়ন – ভারত সহযোগিতামূলক অর্থনৈতিক বৃদ্ধি শীর্ষক কূটনৈতিক ও শিল্পপতিদের এক সভায় একথা জানান তিনি। কেন্দ্রীয় মন্ত্রী বলেন, মুক্ত বাণিজ্য চুক্তি ক্ষেত্রে ভারত ও ইউরোপীয় ইউনিয়ন একযোগে কাজ চালাবে। তিনি আশা প্রকাশ করেন, বাণিজ্য চুক্তির ক্ষেত্রে অগ্রাধিকার দেওয়া হবে। শ্রী গোয়েল বলেন, কোভিড সঙ্কট মোকাবিলায় একযোগে কাজ করবে। ইউরোপীয় ইউনিয়নের অন্তর্ভুক্ত বিভিন্ন দেশে পর্যাপ্ত পরিমাণে ওষুধ সরবরাহ, করোনা সংক্রমণ মোকাবিলায় প্রয়োজনীয় অন্যান্য সামগ্রী সরবরাহ ক্ষেত্রে ভারত ও ইউরোপের একাধিক দেশ একযোগে কাজ চালাবে বলেও জানান তিনি।
বিস্তারিত বিবরণের জন্য https://pib.gov.in/PressReleasePage.aspx?PRID=1662444 – এই লিঙ্কে ক্লিক করুন।
কোভিড-১৯ সত্ত্বেও গত বছরের তুলনায় ২০২০-২১ অর্থবর্ষের প্রথমার্ধে ভারতের জাতীয় মহাসড়ক কর্তৃপক্ষের ৬০ শতাংশেরও বেশি প্রকল্পের কাজ সম্পূর্ণ হয়েছে
কেন্দ্রীয় সড়ক পরিবহণ ও মহাসড়ক মন্ত্রকের আওতাধীন ভারতীয় জাতীয় মহাসড়ক কর্তৃপক্ষ জানিয়েছে, কোভিড-১৯ সত্ত্বেও চলতি আর্থিক বছরে ১ হাজার ৩৩০ কিলোমিটার দীর্ঘ সড়ক প্রকল্পের কাজ সম্পূর্ণ হয়েছে। কর্তৃপক্ষ আরও জানিয়েছে, চলতি অর্থবর্ষের প্রথমার্ধে গত অর্থবর্ষের তুলনায় ১.৬ গুণ বেশি প্রকল্পের কাজ সম্পূর্ণ হয়েছে। বাকি থাকা প্রকল্পগুলির মধ্যে ৮০-৯০ শতাংশ ক্ষেত্রে জমি অধিগ্রহণের কাজ সম্পূর্ণ হয়েছে। কর্তৃপক্ষের তরফ থেকে জানানো হয়েছে, চলতি বছরের এপ্রিল থেকে সেপ্টেম্বরের মধ্যে মোট ৪০টি প্রকল্পে ১ হাজার ৩৩০ কিলোমিটার দীর্ঘ সড়ক নির্মাণের কাজ সম্পূর্ণ হয়েছে। এই ৪০টি প্রকল্পের জন্য ব্যয় বরাদ্দ করা হয়েছে ৪৭ হাজার ২৮৯ কোটি টাকা।
বিস্তারিত বিবরণের জন্য https://pib.gov.in/PressReleasePage.aspx?PRID=1662447 – এই লিঙ্কে ক্লিক করুন।
ডঃ মহেন্দ্রনাথ পান্ডে জানিয়েছেন ভারতকে আত্মনির্ভর এবং ৫ লক্ষ কোটি টাকার অর্থনীতির লক্ষ্য পূরণে দক্ষতা, পুনর্দক্ষতা, দক্ষতা উন্নয়ন এবং শিল্প সম্পর্কিত দক্ষতার প্রয়োজন
দক্ষতা উন্নয়ন ও শিল্পোদ্যোগ মন্ত্রকের আধিকারিক ডঃ মহেন্দ্রনাথ পান্ডে জানিয়েছেন, ভারতকে আত্মনির্ভর এবং ৫ লক্ষ কোটি টাকার অর্থনীতির লক্ষ্য পূরণে দক্ষতা, পুনর্দক্ষতা, দক্ষতা উন্নয়ন এবং শিল্প সম্পর্কিত দক্ষতার প্রয়োজন। তিনি বলেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে এই লক্ষ্য পূরণ করা সম্ভব। কোভিড-১৯ নিয়ন্ত্রণে প্রধানমন্ত্রী যে উদ্যোগ নিয়েছেন, তারও উচ্ছ্বসিত প্রশংসা করেন তিনি।
বিস্তারিত বিবরণের জন্য https://pib.gov.in/PressReleasePage.aspx?PRID=1662400 – এই লিঙ্কে ক্লিক করুন।
শ্রী থাওয়ার চাঁদ গেহলট ভার্চ্যুয়াল মাধ্যমে ‘কোভিড-১৯ এর বাইরে মানসিক স্বাস্থ্য’ বিষয়ে একটি আন্তর্জাতিক সম্মেলনের উদ্বোধন করেছেন
কেন্দ্রীয় সামাজিক ও ন্যায়-বিচার মন্ত্রী শ্রী থাওয়ার চাঁদ গেহলট আজ ভিডিও কনফারেন্সের মাধ্যমে ‘কোভিড-১৯ এর বাইরে মানসিক স্বাস্থ্য’ শীর্ষক একটি আন্তর্জাতিক সম্মেলনের উদ্বোধন করেছেন। সামাজিক ন্যায়-বিচার ও ক্ষমতায়ন মন্ত্রকের আওতাধীন অন্যভাবে সক্ষম ব্যক্তিদের ক্ষমতায়ন দপ্তর এবং অস্ট্রেলিয়ার মেলবোর্ণ বিশ্ববিদ্যালয় যৌথভাবে এই সম্মেলন আয়োজন করেছেন। অনুষ্ঠানে উপস্থিত ছিলেন অস্ট্রেলিয়া-ভারত প্রতিষ্ঠানের কো-চেয়ারের অধিকর্তা অধ্যাপক চিরাগ জাফরি। ভাষণে কেন্দ্রীয় মন্ত্রী বর্তমান পরিস্থিতিতে বিশ্ব জুড়ে মানসিক স্বাস্থ্য বিষয়ে ক্রমবর্ধমান উদ্বেগের দিকটি তুলে ধরেন।
বিস্তারিত বিবরণের জন্য https://pib.gov.in/PressReleasePage.aspx?PRID=1662757 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• আসাম : গতকাল ২ হাজার ৫৬১ জন রোগী করোনা থেকে আরোগ্য লাভ করেছেন। রাজ্যে সুস্থতার হার ৮২.৮৭ শতাংশ। এই নিয়ে ১ লক্ষ ৫৭ হাজার ৬৩৫ জন সুস্থ হয়ে উঠেছেন। বর্তমানে সংক্রমিত রোগীর সংখ্যা ৩১ হাজার ৭৮৬।
• মিজোরাম : গতকাল নতুন করে আরও ২ জনের সংক্রমণের খবর মিলেছে। এখানে মোট করোনা আক্রান্তের সংখ্যা ২ হাজার ১৫০। এর মধ্যে প্রকৃত সংক্রমিত রোগী রয়েছেন ২৩১ জন।
• নাগাল্যান্ড : নতুন করে ৫৩ জনের দেহে করোনা সংক্রমণের খবর পাওয়া গেছে। এ নিয়ে এখানে মোট করোনা আক্রান্তের সংখ্যা ৬ হাজার ৭১৫। সুস্থ হয়ে উঠেছেন ৫ হাজার ৪৪৪ জন।
• সিকিম : এখানে আরও ২ জনের মৃত্যু হয়েছে করোনায় এবং সংক্রমিত হয়েছেন ১৮ জন। এ পর্যন্ত ২ হাজার ৫৩৪ জন ব্যক্তি করোনা থেকে আরোগ্য লাভ করেছেন।
• কেরল : প্রতিদিন এখানে কোভিড-১৯ আক্রান্তের সংখ্যা ১০ হাজার করে ছাড়িয়ে যাচ্ছে। রাজ্য সরকার এখনও রেস্তোরাঁ, পানশালা না বন্ধ রাখার সিদ্ধান্ত নিয়েছে। ওনামের সময় সামাজিক দূরত্ব বিধি ছাড়ের কারণে এই রাজ্যে সংক্রমণের হার কিছুটা বেড়েছে বলে জানা গেছে। গতকাল নতুন করে ১০ হাজার ৬০৬ জন করোনায় আক্রান্ত হয়েছেন এবং করোনা থেকে আরোগ্য লাভ করেছেন ৬ হাজার ১৬১ জন।
• তামিলনাডু : বুধবার এই রাজ্যে নতুন করে ৫ হাজার ৪৪৭ জন কোভিড-১৯ এ আক্রান্ত হয়েছেন। মৃত্যু হয়েছে ৬৭ জনের। এ নিয়ে এই রাজ্যে আক্রান্তের সংখ্যা দাঁড়িয়েছে ৬ লক্ষ ৩৫ হাজার ৮৫৫। মৃত্যু হয়েছে ৯ হাজার ৯৮৪ জনের।
• কর্ণাটক : রাজ্যের মুখ্যমন্ত্রী করোনা সংক্রমণ মোকাবিলায় ১১টি রাজ্যের ডেপুটি কমিশনার, সিইও, জেলা পুলিশ সুপারদের সঙ্গে আজ বৈঠক করেছেন। বুধবার এই রাজ্যে নতুন করে ১০ হাজার ৯৪৭ জন করোনায় আক্রান্ত হয়েছেন। মৃত্যু হয়েছে আরও ১১৩ জনের। রাজ্যে মোট আক্রান্তের সংখ্যা বেড়ে দাঁড়িয়েছে ১ লক্ষ ১৬ হাজার ১৫৩। মোট মৃত্যু হয়েছে ৯ হাজার ৫৭৪ জনের।
• অন্ধ্রপ্রদেশ : এ পর্যন্ত ১ হাজার ৮৩৮ ইউনিট প্লাজমা সংগ্রহ করা হয়েছে ১ হাজার ৪৭৫ জন মানুষের কাছ থেকে। এই রাজ্যে ১ হাজার ৩৮৫ জন প্লাজমা থেরাপির আওতায় চিকিৎসাধীন রয়েছেন। রাজ্যে মোট করোনা আক্রান্তের সংখ্যা ৭ লক্ষ ৩৪ হাজার ৪২৭। গত ২৪ ঘন্টায় ৬৬ হাজার ৭৬৯ জনের নমুনা পরীক্ষা করা হয়েছে। গতকাল আরও ৩৪ জনের মৃত্যু হয়েছে। এ নিয়ে রাজ্যে মৃতের সংখ্যা বেড়ে দাঁড়িয়েছে ৬ হাজার ৮৬।
• তেলেঙ্গানা : গত ২৪ ঘন্টায় ১ হাজার ৮৯৬ জন নতুন করে করোনায় সংক্রমিত হয়েছেন। সুস্থ হয়ে উঠেছেন ২ হাজার ৬৭ জন এবং মৃত্যু হয়েছে ১২ জনের। রাজ্য সরকার বুধবার আনলক-৫ এর আওতায় নীতি-নির্দেশিকা জারি করেছে। বিদ্যালয় ও সিনেমা হলগুলি এখনও বন্ধ রাখার সিদ্ধান্ত নেওয়া হয়েছে।
CG/SS/SB
(Visitor Counter : 157